খুনের দায়ে ম্যাক্স বেরীকে কাঠগড়ায় দাঁড় করিয়েছিল মেজর জে বেনসন। ফাঁসির হুকুম হলে তারস্বরে চিৎকার করে ওঠে আসামী ম্যাক্স: ‘ওরা তোমাকে ছাড়বে না, মেজর! আমার ভাইরা তোমাকে খুন করবে!’ চার বছর বাদে ম্যাক্স বেরীর ভাইরা এল বদলা নিতে। পালিয়ে বাঁচল কেবল বেনসনের সাত বছরের ছেলেটা। মারা পড়ল বেনসনের স্ত্রী, ছাই হলো ওর ঘর বাড়ি। ছেলেটাকে বুকে করে বাঁচতে চাইল ও । শান্তির খোঁজে , নতুন জীবনের সন্ধানে পশ্চিমে পাড়ি জমাল সে ছেলেকে নিয়ে, কিন্তু পিছু ছাড়ল কি দুর্বৃত্ত বেরী পরিবারের সদস্যরা?